pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม เป็นผู้แทนกระทรวงคมนาคม ร่วมกล่าวในพิธีเปิดการประชุมเชิงปฏิบัติการ
วันอังคารที่ 23 พฤษภาคม 2566
นายสรพงศ์ ไพฑูรย์พงษ์ รองปลัดกระทรวงคมนาคม เป็นผู้แทนกระทรวงคมนาคม ร่วมกล่าวในพิธีเปิดการประชุมเชิงปฏิบัติการ
โครงการ U.S.–Southeast Asia and Pacific Aviation Cooperation Program (SEAP ACP) ภายใต้หัวข้อ “เชื้อเพลิงอากาศยานที่ยั่งยืน” (SAF)
นายชยธรรม์ พรหมศร ปลัดกระทรวงคมนาคม มอบหมายให้ นายสรพงศ์ ไพฑูรย์พงษ์รองปลัดกระทรวงคมนาคม เป็นผู้แทนกระทรวงคมนาคมร่วมกล่าวในพิธีเปิดการประชุมเชิงปฏิบัติการ โครงการ U.S.–Southeast Asia and Pacific Aviation Cooperation Program (SEAP ACP) ภายใต้หัวข้อ "เชื้อเพลิงอากาศยานที่ยั่งยืน" (Sustainable Aviation Fuel : SAF) โดยมี Mrs. Gwen Cardno อัครราชทูตที่ปรึกษาสถาเอกอัครราชทูตสหรัฐอเมริกาประจําประเทศไทย ดร.สุมิตรา จรสโรจน์กุล ผู้อํานวยการศูนย์เทคโนโลยีพลังงานแห่งชาติ (ENTEC) สํานักงานพัฒนาวิทยาศาสตร์และเทคโนโลยีแห่งชาติ (สวทช.) นายศรัณย เบ็ญจนิรัตน์ รองผู้อํานวยการสํานักงานการบินพลเรือนแห่งประเทศไทยพร้อมด้วยผู้แทนหน่วยงานด้านอากาศยานจากภาครัฐและภาคเอกชนในภูมิภาคอาเซียนและสหรัฐอเมริกา เข้าร่วมพิธีฯ ในวันที่ 22 พฤษภาคม 2566 ณ โรงแรม Conrad Bangkok ถนนวิทยุ กรุงเทพฯ
นายสรพงศ์ ไพฑูรย์พงษ์ กล่าวว่า ปัจจุบันอุตสาหกรรมการบินทั่วโลกมีแนวโน้มเติบโตเพิ่มมากขึ้นตามนวัตกรรมที่ทันสมัย ทําให้มีการปล่อยก๊าซเรือนกระจกจากอุตสาหกรรมการบินเพิ่มมากขึ้น ตามนโยบายของรัฐบาลไทยที่ส่งเสริมให้ลดการปล่อยก๊าซคาร์บอนไดออกไซด์สู่บรรยากาศ เพื่อลดปัญหาสิ่งแวดล้อมและภาวะเรือนกระจกกระทรวงคมนาคมได้ดําเนินการตามยุทธศาสตร์การพัฒนาระบบคมนาคมขนส่งของประเทศ ระยะ 20 ปี ตั้งแต่ปี 2561 - 2580 โดยมีกรอบแนวคิดหลัก 3 ด้าน คือ การขนส่งที่ปลอดภัยและเป็นมิตรต่อสิ่งแวดล้อม (Green and Safe Transport) การขนส่งที่มีประสิทธิภาพ (Transport Efficiency) และระบบคมนาคมขนส่งที่เข้าถึงได้อย่างเท่าเทียมและเสมอภาค (Inclusive Transport) รวมถึงแผนปฏิบัติการลดก๊าซเรือนกระจกของประเทศ ตามที่ที่ประชุมสมัชชาองค์การการบินพลเรือนระหว่างประเทศ (ICAO) สมัยที่ 41 เมื่อเดือนตุลาคม 2565 ได้รับรองเป้าหมายการดําเนินการตามปณิธานระยะยาว (Long-Term Aspirational Goal : LTAG) สําหรับลดการปล่อยก๊าซคาร์บอนไดออกไซด์ในภาคการบินระหว่างประเทศให้เป็นศูนย์ภายในปี 2593 จึงหวังเป็นอย่างยิ่งว่างานประชุมฯ ในครั้งนี้จะเป็นจุดประกายให้เกิดการร่วมมือระหว่างประเทศ และหน่วยงานที่เกี่ยวข้องในภูมิภาคอาเซียนและสหรัฐอเมริกา ซึ่งไม่เพียงเฉพาะภาคการบินพลเรือนเท่านั้น แต่ยังหมายรวมถึงภาคการเกษตร พลังงาน และอุตสาหกรรมอื่น ๆ ในการสนับสนุนวิสัยทัศน์เชื้อเพลิงอากาศยานที่ยั่งยืน เพื่อลดผลกระทบต่อสิ่งแวดล้อม โดยการใช้ SAF เพื่อนําไปสู่การบรรลุเป้าหมายของ LTAG ต่อไป
ทั้งนี้ การประชุมฯ กําหนดจัดขึ้นระหว่างวันที่ 22 – 25 พฤษภาคม 2566 โดยองค์การบริหารการบินแห่งสหรัฐอเมริกา (Federal Aviation Administration : FAA) และสํานักงานส่งเสริมการค้าและการพัฒนาแห่งสหรัฐอเมริกา (U.S. Trade and Development Agency : USTDA) ร่วมกันเป็นเจ้าภาพจัดการประชุมฯ เพื่อรับฟังและแลกเปลี่ยนทิศทางการเติบโต และอนาคตของการใช้งาน SAF ร่วมกับผู้มีส่วนได้ส่วนเสียในอุตสาหกรรมการบินเกี่ยวกับพลังงาน ในประเด็นต่าง ๆ เช่น บทบาทของหน่วยงานด้านนโยบาย และกฎระเบียบ โครงสร้างพื้นฐานในการรองรับการพัฒนา และกระบวนการผลิต เป็นต้น
รัฐบาลไทย-ข่าวทำเนียบรัฐบาล-สธ. ร่วมแลกเปลี่ยนประสบการณ์ด้านการพัฒนาระบบบริการปฐมภูมิของไทย ที่นครเจนีวา
วันอังคารที่ 23 พฤษภาคม 2566
สธ. ร่วมแลกเปลี่ยนประสบการณ์ด้านการพัฒนาระบบบริการปฐมภูมิของไทย ที่นครเจนีวา
กระทรวงสาธารณสุข ร่วมแลกเปลี่ยนประสบการณ์ด้านการพัฒนาระบบบริการปฐมภูมิของประเทศไทยกับประเทศแคนาดาและยูกันดา ในงานประชุม “On the road to transformation of health: integrated primary care services and the role of family medicine”
กระทรวงสาธารณสุข ร่วมแลกเปลี่ยนประสบการณ์ด้านการพัฒนาระบบบริการปฐมภูมิของประเทศไทยกับประเทศแคนาดาและยูกันดา ในงานประชุม “On the road to transformation of health: integrated primary care services and the role of family medicine” ที่นครเจนีวา สมาพันธรัฐสวิส ชู 4 ปัจจัยความสําเร็จมาจากความมุ่งมั่นทางการเมือง กําลังคนสุขภาพร่วมกับ อสม. หน่วยบริการปฐมภูมิอยู่ในระบบหลักประกันสุขภาพถ้วนหน้า และการมีส่วนร่วมจากทุกภาคส่วน
เมื่อวันที่ 22 พฤษภาคม 2566 ที่โรงแรม Fairmont Grand Hotel นครเจนีวา สมาพันธรัฐสวิส นายแพทย์สุระวิเศษศักดิ์ อธิบดีกรมสนับสนุนบริการสุขภาพ กระทรวงสาธารณสุข ได้ร่วมนําเสนอและแลกเปลี่ยนประสบการณ์ด้านการพัฒนาระบบบริการปฐมภูมิของประเทศไทย ร่วมกับประเทศแคนาดาและยูกันดา ในงานประชุม“On the road to transformation of health: integrated primary care services and the role of family medicine”ซึ่งจัดโดยกระทรวงสาธารณสุขอินโดนีเซีย และหน่วยงานเครือข่าย โดยได้ แลกเปลี่ยนปัจจัยความสําเร็จของประเทศไทย 4 ประการ ได้แก่ 1.ความมุ่งมั่นทางการเมือง (political commitment) จากภาคส่วนต่าง ๆ ในการพัฒนาระบบบริการปฐมภูมิ 2.กําลังคนด้านสุขภาพที่มีการทํางานในพื้นที่ร่วมกับ อสม. 3.หน่วยบริการระดับปฐมภูมิเป็นหน่วยบริการคู่สัญญาภายใต้สิทธิหลักประกันสุขภาพถ้วนหน้า เพื่อให้มีงบประมาณด้านบริการปฐมภูมิที่เพียงพอ และ 4.การมีส่วนร่วมจากภาคส่วนต่างๆ โดยเฉพาะอย่างยิ่งองค์กรปกครองส่วนท้องถิ่นและเทศบาล
ทั้งนี้ ที่ประชุมได้เน้นย้ําความสําคัญของระบบบริการปฐมภูมิที่กระจายให้ครอบคลุมทั่วประเทศเพื่อให้ประชาชนเข้าถึงบริการได้ โดยมุ่งเน้นการสร้างเสริมสุขภาพและป้องกันโรคให้กับประชาชนในชุมชน ซึ่งปัจจัยสําคัญของระบบบริการปฐมภูมิ ได้แก่ การเพิ่มการลงทุนเพื่อพัฒนาระบบบริการปฐมภูมิ ความเพียงพอของกําลังคนด้านสุขภาพ โดยเฉพาะอย่างยิ่งหมอครอบครัว เจ้าหน้าที่สาธารณสุข ที่มีส่วนสําคัญในการให้บริการประชาชนในชุมชน ความเชื่อมโยงของบริการสุขภาพในระดับต่าง ๆ และการบูรณาการให้บริการด้านส่งเสริม ป้องกัน รักษาและฟื้นฟูสุขภาพ
********************************** 23 พฤษภาคม 2566
รัฐบาลไทย-ข่าวทำเนียบรัฐบาล-รองนายกฯ อนุทิน เป็นผู้แทนประเทศไทยเข้าร่วมการประชุมสมัชชาอนามัยโลก สมัยที่ 76 ณ นครเจนีวา สมาพันธรัฐสวิส ระหว่างวันที่ 23-28 พ.ค.
วันอังคารที่ 23 พฤษภาคม 2566
23/05/2566
รองนายกฯ อนุทิน เป็นผู้แทนประเทศไทยเข้าร่วมการประชุมสมัชชาอนามัยโลก สมัยที่ 76 ณ นครเจนีวา สมาพันธรัฐสวิส ระหว่างวันที่ 23-28 พ.ค.
รองนายกฯ อนุทิน เป็นผู้แทนประเทศไทยเข้าร่วมการประชุมสมัชชาอนามัยโลก สมัยที่ 76 ณ นครเจนีวา สมาพันธรัฐสวิส ระหว่างวันที่ 23-28 พ.ค.
วันนี้ (23 พ.ค. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 23-28 พ.ค. 66 นายอนุทิน ชาญวีรกูล รองนายกรัฐมนตรีและรมว.สาธารณสุข จะนําคณะผู้บริหารหน่วยงานที่เกี่ยวข้องของกระทรวงสาธารณสุข เป็นผู้แทนประเทศไทยเข้าร่วมการประชุมสมัชชาอนามัยโลก (World Health Assembly: WHA) สมัยที่ 76 ณ นครเจนีวา สมาพันธรัฐสวิส
โดยการประชุมปีนี้จัดขึ้น ภายใต้หัวข้อ “saving lives, driving health for all” มีสมาชิกองค์การอนามัยโลก (WHO) 194 ประเทศเข้าร่วม โดย WHA เปรียบเหมือนคณะกรรมการที่มีอํานาจตัดสินใจเชิงนโยบาย อนุมัติงบประมาณโครงการสําคัญของ WHO มีประเด็นสําคัญที่จะมีการหารือในที่ประชุม สมัยที่ 76 อาทิ การทบทวนการทํางานของ WHO ในภาวะฉุกเฉินทางสุขภาพ พิจารณาถึงกฎอนามัยระหว่างประเทศ และเตรียมความพร้อมสําหรับภาวะฉุกเฉินทางสุขภาพที่อาจเกิดขึ้นในอนาคต
รวมถึงประเด็นการดําเนินการระดับโลกในแต่ละด้านของ WHO เช่น สุขภาพสตรี เด็กและวัยรุ่น การฟื้นฟูสมรรถภาพ หลักประกันสุขภาพถ้วนหน้า ระบบสาธารณสุขมูลฐาน การแพทย์แผนโบราณ การป้องกันและควบคุมการติดเชื้อ ยาที่ไม่ได้มาตรฐาน สุขภาพของผู้ลี้ภัย สุขภาพจิต ปัจจัยทางสังคม โภชนาการ และความพิการ ตลอดจนการการอนุมัติงบประมาณโครงการต่างๆของ WHO ใน 2 ปีข้างหน้า 2567-68 เป็นต้น
น.ส.ไตรศุลี กล่าวว่า นอกจากการร่วมหารือในหัวข้อต่างๆ ข้างต้น นายอนุทิน ยังมีกําหนดการหารือแบบทวิภาคีเพื่อแสวงหาความร่วมมือด้านสุขภาพและสาธารณสุข กับผู้แทนจากประเทศต่างๆ อาทิ สาธารณรัฐประชาชนจีน สิงคโปร์ คาซัคสถาน บังคลาเทศ มัลดีฟส์ รวมถึงหารือกับนาย Tedros Adhanom Ghebreyesus ผู้อํานวยการใหญ่องค์การอนามัยโลก ในประเด็นความร่วมมือระหว่าง WHO กับประเทศไทยด้วย
รัฐบาลไทย-ข่าวทำเนียบรัฐบาล-กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (CCPCJ)
วันอังคารที่ 23 พฤษภาคม 2566
23/05/2566
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (CCPCJ)
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ (The 32nd Commission on Crime Prevention and Criminal Justice (CCPCJ))
เมื่อวันที่ ๒๒ พฤษภาคม ๒๕๖๖ เวลา ๑๗.๓๐ น. (เวลาประเทศไทย) นางพงษ์สวาท กายอรุณสุทธิ์ ปลัดกระทรวงยุติธรรม ในฐานะหัวหน้าคณะผู้แทนไทยในการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๒ ได้กล่าวถ้อยแถลงในการประชุมวาระที่ ๓ การอภิปรายทั่วไป (General Debate) ณ ศูนย์ประชุมแห่งสหประชาชาติ สาธารณรัฐออสเตรีย โดยนําเสนอและเน้นย้ําถึงความสําคัญของการสร้างสังคมที่ปลอดภัยและมั่นคง และการเข้าถึงกระบวนการยุติธรรมที่เท่าเทียม ได้แก่ การจัดทําและการมีผลใช้บังคับของพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ.๒๕๖๕ การจัดทําร่างกฎหมายเพื่อป้องกันการแสวงหาประโยชน์ทางเพศจากเด็กในมิติต่าง ๆ และการอํานวยความยุติธรรมโดยกลไกยุติธรรมจังหวัด รวมทั้งการดําเนินการตามข้อกําหนดสหประชาชาติทั้งข้อกําหนดกรุงเทพฯ และข้อกําหนดแมนเดลา โดยเฉพาะการพัฒนาพฤตินิสัย การฝึกอาชีพของผู้ต้องขัง และการจัดตั้งนิคมอุตสาหกรรมราชทัณฑ์เพื่อคืนคนดีสู่สังคม นอกจากนี้ ยังได้แสดงเจตจํานงในการสมัครเป็นสมาชิกของคณะกรรมาธิการว่าด้วยการป้องกันอาชญากรรมและความยุติธรรมทางอาญา ในวาระปี ๒๐๒๕-๒๐๒๗ ด้วย
สําหรับการประชุม CCPCJ สมัยที่ ๓๒ นี้ กําหนดจัดขึ้นระหว่างวันที่ ๒๒-๒๖ พฤษภาคม ๒๕๖๖ ณ กรุงเวียนนา สาธารณรัฐออสเตรีย ในรูปแบบผสม (hybrid) โดยมีหน่วยงานที่เกี่ยวข้อง ได้แก่ สํานักงานศาลยุติธรรม กระทรวงการต่างประเทศ กรมสอบสวนคดีพิเศษ กรมพินิจและคุ้มครองเด็กและเยาวชน กรมคุมประพฤติ กรมคุ้มครองสิทธิและเสรีภาพ สํานักงานกิจการยุติธรรม สํานักงานคณะกรรมการป้องกันและปราบปรามการทุจริตแห่งชาติ สํานักงานป้องกันและปราบปรามการฟอกเงิน ได้จัดส่งผู้แทนเข้าร่วมผ่านระบบการประชุมแบบทางไกล และสถานเอกอัครราชทูต ณ​ กรุงเวียนนา ในฐานะคณะผู้แทนถาวรของไทยประจําสํานักงานสหประชาชาติและองค์การระหว่างประเทศ สํานักงานอัยการสูงสุด สถาบันเพื่อการยุติธรรมแห่งประเทศไทย (องค์การมหาชน) กรมราชทัณฑ์ สํานักงานตํารวจแห่งชาติ และสํานักงานปลัดกระทรวงยุติธรรม ส่งผู้แทนเข้าร่วมการประชุม ณ สถานที่จริง และผ่านระบบการประชุมแบบทางไกลด้วย ซึ่งประเทศไทยได้แสดงบทบาทในเวที CCPCJ อย่างต่อเนื่องผ่านการกล่าวถ้อยแถลงในการประชุมหลักจากผู้บริหารส่วนราชการที่เกี่ยวข้อง การจัดนิทรรศการ และการจัดกิจกรรมคู่ขนาน (Side Event) ในนามประเทศไทย โดยสถาบันนิติวัชร์ สํานักงานอัยการสูงสุด และได้ร่วมอุปถัมภ์และส่งวิทยากร (panelist) ในกิจกรรมคู่ขนานที่จัดโดยรัฐสมาชิก/องค์การระหว่างประเทศอื่น ๆ อีกด้วย
รัฐบาลไทย-ข่าวทำเนียบรัฐบาล-ปลัด สธ. เผย ไทยย้ำความสำคัญหลักประกันสุขภาพถ้วนหน้า ต่อประเทศสมาชิกองค์การอนามัยโลก
วันอังคารที่ 23 พฤษภาคม 2566
ปลัด สธ. เผย ไทยย้ําความสําคัญหลักประกันสุขภาพถ้วนหน้า ต่อประเทศสมาชิกองค์การอนามัยโลก
ปลัดกระทรวงสาธารณสุข เผย ประเทศไทยได้เน้นย้ําบทบาทสําคัญของหลักประกันสุขภาพถ้วนหน้า ในการเสริมสร้างความเข้มแข็ง สนับสนุนความเท่าเทียมและการเข้าถึงบริการสุขภาพ ในงานเลี้ยงรับรองระหว่างการประชุมสมัชชาอนามัยโลก สมัยที่ 76
ปลัดกระทรวงสาธารณสุข เผย ประเทศไทยได้เน้นย้ําบทบาทสําคัญของหลักประกันสุขภาพถ้วนหน้า ในการเสริมสร้างความเข้มแข็ง สนับสนุนความเท่าเทียมและการเข้าถึงบริการสุขภาพ ในงานเลี้ยงรับรองระหว่างการประชุมสมัชชาอนามัยโลก สมัยที่ 76 พร้อมทั้งขอให้สนับสนุนการประชุมระดับสูงว่าด้วยหลักประกันสุขภาพถ้วนหน้าในเดือนกันยายน 2566 ที่สหรัฐอเมริกา
เมื่อวันที่ 22 พฤษภาคม 2566 ระหว่างการประชุมสมัชชาอนามัยโลก สมัยที่ 76 ที่นครเจนีวา สมาพันธรัฐสวิส นายแพทย์โอภาส การย์กวินพงศ์ ปลัดกระทรวงสาธารณสุข พร้อมด้วยผู้บริหารกระทรวงสาธารณสุขและคณะผู้แทนไทย ได้เข้าร่วมงานเลี้ยงรับรองประเทศสมาชิกองค์การอนามัยโลกภูมิภาคเอเชียตะวันออกเฉียงใต้ 11 ประเทศ ประกอบด้วย บังกลาเทศ ภูฏาน เกาหลีเหนือ อินเดีย อินโดนีเซีย มัลดีฟส์ เมียนมา เนปาล ศรีลังกา ไทย และติมอร์เลสเต ซึ่ง Dr. Poonam Khetrapal Singh ผู้อํานวยการองค์การอนามัยโลกภูมิภาคเอเชียตะวันออกเฉียงใต้ เป็นเจ้าภาพจัดงาน และมี Dr. Tedros Adhanom Ghebreyesus ผู้อํานวยการใหญ่องค์การอนามัยโลก เข้าร่วมงานด้วย โดยปลัดกระทรวงสาธารณสุขได้กล่าวถึงความสําเร็จ ความก้าวหน้าในการดําเนินงานด้านสาธารณสุขที่ผ่านมาของภูมิภาคเอเชียตะวันออกเฉียงใต้
จากนั้นคณะฯ ได้เข้าร่วมงานเลี้ยงอาหารค่ํา ซึ่ง Mr. Xavier Becerra รัฐมนตรีว่าการกระทรวงสุขภาพและบริการมนุษย์แห่งสหรัฐอเมริกา เป็นเจ้าภาพ โดยปลัดกระทรวงสาธารณสุขและหัวหน้าคณะผู้แทนประเทศต่าง ๆที่เข้าร่วมการประชุมสมัชชาอนามัยโลก สมัยที่ 76 ได้หารือเรื่องความเท่าเทียมและการเข้าถึงบริการสุขภาพซึ่งประเทศไทยได้เน้นย้ําถึงบทบาทที่สําคัญในเรื่องหลักประกันสุขภาพถ้วนหน้า ที่เป็นปัจจัยสําคัญในการเสริมสร้างความเข้มแข็งและสนับสนุนความเท่าเทียมและการเข้าถึงบริการสุขภาพ พร้อมทั้ง ขอให้สหรัฐอเมริกาและประเทศต่าง ๆ ร่วมสนับสนุนกาประชุมระดับสูงว่าด้วยหลักประกันสุขภาพถ้วนหน้า (High-level Meeting on Universal Health Coverage) ที่จะจัดขึ้นในวันที่ 21 กันยายน 2566 ณ สํานักงานใหญ่สหประชาชาติ นครนิวยอร์ก สหรัฐอเมริกาโดยประเทศไทยเป็นหนึ่งในประเทศที่มีบทบาทนําในการผลักดันวาระของการประชุมนี้ด้วย
********************************** 23 พฤษภาคม 2566
รัฐบาลไทย-ข่าวทำเนียบรัฐบาล-ความคืบหน้า “กรมเจ้าท่า” จัดเก็บผักตบชวาและวัชพืช แม่น้ำสายหลักท้ายเขื่อนเจ้าพระยา เร็วกว่าแผน
วันอังคารที่ 23 พฤษภาคม 2566
ความคืบหน้า “กรมเจ้าท่า” จัดเก็บผักตบชวาและวัชพืช แม่น้ําสายหลักท้ายเขื่อนเจ้าพระยา เร็วกว่าแผน
...
กรมเจ้าท่า โดยสํานักพัฒนาและบํารุงรักษาทางน้ํา ได้ดําเนินการกําจัดผักตบชวาและวัชพืช ภายใต้การบูรณาการกับหน่วยงานต่างๆ และการกํากับของคณะกรรมการอํานวยการบูรณาการเพื่อแก้ไขปัญหาผักตบชวา ในการบรรเทาความเดือดร้อนของประชาชนและเพิ่มประสิทธิภาพการระบายน้ํา เพื่อป้องกันการเกิดน้ําท่วมขังช่วงฤดูฝน โดยกรมเจ้าท่ารับผิดชอบดําเนินการในแม่น้ําสายหลักท้ายเขื่อนเจ้าพระยา จังหวัดชัยนาท และท้ายเขื่อนพระราม 6 จังหวัดสระบุรี ได้แก่ แม่น้ําเจ้าพระยา ระยะทาง 160 กิโลเมตร แม่น้ําป่าสัก ระยะทาง 50 กิโลเมตร แม่น้ําน้อย ระยะทาง 42 กิโลเมตร แม่น้ําลพบุรี ระยะทาง 67 กิโลเมตร และเหนือเขื่อนแม่น้ําเจ้าพระยา แม่น้ําสะแกกรัง ระยะทาง 20 กิโลเมตร แม่น้ําท่าจีนสายเก่า ระยะทาง 10 กิโลเมตร และคลองสาขารวมระยะประมาณ 400 กิโลเมตร โดยในปีงบประมาณ พ.ศ.2566 กรมเจ้าท่าได้รับงบประมาณในการกําจัดผักตบชวาจํานวน 658,000 ตัน
ปัจจุบัน กรมเจ้าท่า ได้ส่งเรือกําจัดผักตบชวาและวัชพืชแบบสายพานลําเลียง จํานวน 8 ลํา และชุดรถแบ็คโฮ 1 ชุด ดําเนินการกําจัดผักตบชวาในแม่น้ําเจ้าพระยา ช่วงตําบลโคกช้าง ตําบลบางไทร อําเภอบางไทร คลองสาขาแม่น้ําน้อย ตําบลบ้านโพธิ์ อําเภอเสนา จังหวัดพระนครศรีอยุธยา และแม่น้ําลพบุรี ช่วงตําบลสวนพริก อําเภอพระนครศรีอยุธยา จังหวัดพระนครศรีอยุธยา แม่น้ําเจ้าพระยา ช่วงบึงหาดกองสิน อําเภอเมืองชัยนาท จังหวัดชัยนาท และคลองป่าแสก ตําบลสวนแตง อําเภอเมือง จังหวัดสุพรรณบุรี คิดเป็นผลงานสะสม ณ วันที่ 22 พฤษภาคม 2566 รวม 421,262 ตัน คิดเป็นผลงานร้อยละ 64.02 เร็วกว่าแผน 7.08 % และคาดว่าจะสามารถดําเนินการให้แล้วเสร็จตามแผนงานได้ภายในเดือนกันยายน 2566
รัฐบาลไทย-ข่าวทำเนียบรัฐบาล-ปลัด สธ. กำชับดูแลผู้บาดเจ็บจากเหตุพายุพัดหลังคาสนามกีฬาโรงเรียนใน จ.พิจิตร เต็มที่ วันนี้ส่งทีม MCATT เข้าดูแลด้านจิตใจ
วันอังคารที่ 23 พฤษภาคม 2566
ปลัด สธ. กําชับดูแลผู้บาดเจ็บจากเหตุพายุพัดหลังคาสนามกีฬาโรงเรียนใน จ.พิจิตร เต็มที่ วันนี้ส่งทีม MCATT เข้าดูแลด้านจิตใจ
ปลัดกระทรวงสาธารณสุข เผย เหตุการณ์พายุพัดหลังคาสนามกีฬาโรงเรียนวัดเนินปอ อ.สามง่าม จ.พิจิตร ล่าสุด มีผู้เสียชีวิต 7 ราย ผู้บาดเจ็บกลับบ้านได้แล้ว 8 ราย ยังเหลือรักษาตัวในโรงพยาบาล 10 ราย ได้ให้ทีม MCATT เข้าดูแลเยียวยาจิตใจผู้บาดเจ็บและญาติ
ปลัดกระทรวงสาธารณสุข เผย เหตุการณ์พายุพัดหลังคาสนามกีฬาโรงเรียนวัดเนินปอ อ.สามง่าม จ.พิจิตร ล่าสุด มีผู้เสียชีวิต 7 ราย ผู้บาดเจ็บกลับบ้านได้แล้ว 8 ราย ยังเหลือรักษาตัวในโรงพยาบาล 10 ราย ได้ให้ทีม MCATT เข้าดูแลเยียวยาจิตใจผู้บาดเจ็บและญาติอย่างใกล้ชิด ส่วนสถานบริการในพื้นที่ไม่ได้รับผลกระทบ
นายแพทย์โอภาส การย์กวินพงศ์ ปลัดกระทรวงสาธารณสุข ให้สัมภาษณ์ความคืบหน้าการให้ความช่วยเหลือผู้บาดเจ็บจากเหตุการณ์พายุพัดรุนแรงจนทําให้หลังคาสนามกีฬา โรงเรียนวัดเนินปอ อําเภอสามง่าม จังหวัดพิจิตร หล่นทับเด็กนักเรียนและผู้ปกครอง เมื่อวันที่ 22 พฤษภาคม 2566 ที่ผ่านมา ว่า เช้าวันนี้ (23 พฤษภาคม 2566) ได้รับรายงานจาก นายแพทย์วิศิษฎ์ อภิสิทธิ์วิทยา นายแพทย์สาธารณสุขจังหวัดพิจิตร ณ เวลา 08.00 น. มีผู้เสียชีวิตรวมทั้งสิ้น 7 ราย ส่วนผู้ได้รับบาดเจ็บที่รับการรักษาในโรงพยาบาลสามารถกลับบ้านได้แล้ว 8 ราย ยังคงเหลือรักษาในโรงพยาบาลอีก 10 ราย แยกเป็น โรงพยาบาลพิจิตร 6 ราย โรงพยาบาลสามง่าม 3 ราย และโรงพยาบาลเอกชนในพื้นที่ 1 ราย ได้กําชับให้สถานพยาบาลดูแลอย่างเต็มที่ พร้อมส่งทีมช่วยเหลือเยียวยาจิตใจ (MCATT) จากกรมสุขภาพจิต สํานักงานสาธารณสุขจังหวัดพิจิตร โรงพยาบาลสามง่าม และเครือข่าย ลงพื้นที่ดูแลประคับประคองจิตใจผู้บาดเจ็บและญาติอย่างใกล้ชิด ส่วนสถานบริการในพื้นที่ไม่ได้รับผลกระทบ
ทั้งนี้ กรมอุตุนิยมวิทยาได้ประกาศว่าประเทศไทยเริ่มเข้าสู่ฤดูฝน ตั้งแต่วันที่ 22 พฤษภาคม 2566 ที่ผ่านมา และจะมีฝนตกชุกหนาแน่นครอบคลุมในหลายพื้นที่ จึงขอให้ประชาชนติดตามสถานการณ์และข้อมูลจากทางราชการอย่างใกล้ชิด หลีกเลี่ยงการอยู่ในที่โล่งแจ้ง ใต้ต้นไม้ใหญ่ ป้ายโฆษณาหรืออาคารที่โครงสร้างไม่แข็งแรง รวมถึงระวังอันตรายจากฟ้าผ่า หากได้รับบาดเจ็บหรือเจ็บป่วยฉุกเฉิน สามารถโทรขอความช่วยเหลือได้ที่หมายเลข 1669 ตลอด 24 ชั่วโมง
********************************** 23 พฤษภาคม 2566
รัฐบาลไทย-ข่าวทำเนียบรัฐบาล-​Thailand provides humanitarian assistance to Cyclone Mocha-hit Myanmar
วันจันทร์ที่ 22 พฤษภาคม 2566
22/05/2566
​Thailand provides humanitarian assistance to Cyclone Mocha-hit Myanmar
​Thailand provides humanitarian assistance to Cyclone Mocha-hit Myanmar
May 22, 2023, at 10.00 hrs, at the Purple Room, Thai Khu Fah Building, Government House, Prime Minister and Defense Minister Gen. Prayut Chan-o-cha, on behalf of the Thai Government, offered the humanitarian assistance to Myanmar, through Ambassador H.E. U Chit Swe, following Cyclone Mocha. Also attending were Deputy Prime Minister and Foreign Minister Don Pramudwinai and representatives of supporting agencies and organizations, i.e., the Thai Red Cross Society, the Thai Chamber of Commerce and Board of Trade of Thailand, PTT Exploration and Production (PTTEP), SCG, among others. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister expressed sincere condolences on behalf of the Thai Government and people, and conveyed his moral support to the disaster-affected victims. He also hoped that the Myanmar people would get over this difficult situation soon. Upon an official request made by Myanmar, Thailand, as immediate neighbor, would be pleased to provide humanitarian assistance to the country. The Thai Government will also dispatch personnel and will liaise with the ASEAN Coordinating Centre for Humanitarian Assistance on disaster management (AHA Center) to give additional humanitarian support should there be further request from Myanmar.
The Myanmar Ambassador to Thailand expressed appreciation toward the Government and the Thai public and private sectors for their continued support to his country. Cyclone Mocha has badly affected 18 cities in Myanmar and killed dozens. However, Cyclone Mocha has caused less damage than the Cyclone Nargis in 2008 as the Myanmar Government has learnt a lesson and gained experiences in disaster management and rehabilitation. According to the Myanmar Ambassador to Thailand, the 18 Cyclone-hit cities have now been provided with immediate relief and restoration by the military and local administrations.
Handover ceremony of goods for humanitarian assistance will take place tomorrow (May 23, 2023) at 1000hrs, at the Yangon International Airport in Myanmar. The Thai Red Cross Society, and the Thai Chamber of Commerce and Board of Trade of Thailand have also opened bank accounts from now until May 31, 2023 to receive donation from the public for Cyclone Mocha-affected Myanmar people:
1.) The Thai Red Cross Society: SCB current account: 045-3-04637-0
2.) Thai Chamber of Commerce: KBANK savings account: 004-2-39457-2
The Thai Government, at the cabinet meeting dated May 16, 2023, has approved in principle for Ministry of Foreign Affairs and other concerned agencies to consider providing immediate humanitarian assistance, as appropriate, to Myanmar following Cyclone Mocha.
รัฐบาลไทย-ข่าวทำเนียบรัฐบาล-​โฆษกรัฐบาลเผยสิ่งของพระราชทานและสิ่งของที่มีผู้ร่วมบริจาคถึงเมียนมาแล้ว
วันอังคารที่ 23 พฤษภาคม 2566
23/05/2566
​โฆษกรัฐบาลเผยสิ่งของพระราชทานและสิ่งของที่มีผู้ร่วมบริจาคถึงเมียนมาแล้ว
​โฆษกรัฐบาลเผยสิ่งของพระราชทานและสิ่งของที่มีผู้ร่วมบริจาคถึงเมียนมาแล้ว
วันนี้ (23 พฤษภาคม 2566) เวลา 10.00 น. เครื่องบินพิเศษกองทัพอากาศไทย 2 ลํา เดินทางถึง ณ ท่าอากาศยาน Mingaladon กรุงย่างกุ้ง ในการเชิญสิ่งของพระราชทานจากพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี และสิ่งของที่มีผู้ร่วมบริจาค แก่ประชาชนชาวเมียนมาที่ประสบภัยพิบัติจากพายุไซโคลนโมคา (Mocha) โดยนายมงคล วิศิษฏ์สตัมภ์ เอกอัครราชทูต ณ กรุงย่างกุ้ง เป็นผู้อัญเชิญสิ่งของบรรเทาทุกข์พระราชทานส่งมอบให้กับนายตาน ส่วย รัฐมนตรีว่าการกระทรวงการต่างประเทศเมียนมา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การช่วยเหลือ และยินดีที่จะมีส่วนช่วยเหลือประเทศ และประชาชนเพื่อนบ้าน
ทั้งนี้ สิ่งของบรรเทาทุกข์พระราชทานประกอบด้วย เต็นท์นอน ผ้าห่มนาโน ผ้าขนหนู ชุดยาสามัญประจําบ้าน อาหารแห้ง และสิ่งของเครื่องใช้ที่จําเป็นอื่น ๆ โดย พายุไซโคลนโมคา ซึ่งมีความรุนแรงเทียบเท่าพายุเฮอร์ริเคนระดับ 5 ความเร็วลมที่จุดศูนย์กลางสูงสุด 250 กิโลเมตร/ชั่วโมง ได้พัดเข้าถล่มภาคตะวันตกของเมียนมา ซึ่งได้สร้างความเสียหายแก่ชีวิตและทรัพย์สินของประชนชนเมียนมาในวงกว้าง
รัฐบาลไทย-ข่าวทำเนียบรัฐบาล-ดีอีเอส ร่วมงานครบรอบ 60 ปี สสช.
วันอังคารที่ 23 พฤษภาคม 2566
ดีอีเอส ร่วมงานครบรอบ 60 ปี สสช.
ดีอีเอส ร่วมงานครบรอบ 60 ปี สสช.
วันนี้ (23 พฤษภาคม 2566) - ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย นางสาวสุกันยาณี ยะวิญชาญ ผู้ตรวจราชการกระทรวงฯ เข้าร่วมแสดงความยินดีในโอกาสวันครบรอบ 60 ปี สํานักงานสถิติแห่งชาติ (สสช.) โดยมี ดร. ปิยนุช วุฒิสอน ผู้อํานวยการสํานักงานสถิติแห่งชาติ และคณะผู้บริหาร ให้การต้อนรับ ณ สํานักงานสถิติแห่งชาติ แจ้งวัฒนะ กรุงเทพฯ
_______________________
รัฐบาลไทย-ข่าวทำเนียบรัฐบาล-ครม. ยกสถานะ “วาฬสีน้ำเงิน” เป็นสัตว์ป่าสงวน เพื่ออนุรักษ์ไว้ไม่ให้สูญพันธุ์
วันอังคารที่ 23 พฤษภาคม 2566
ครม. ยกสถานะ “วาฬสีน้ําเงิน” เป็นสัตว์ป่าสงวน เพื่ออนุรักษ์ไว้ไม่ให้สูญพันธุ์
.....
ที่ประชุม ครม. (23 พ.ค. 66) อนุมัติร่างพระราชกฤษฎีกา (พ.ร.ฎ.) กําหนดให้วาฬสีน้ําเงิน (Balaenptera musculus) เป็นสัตว์ป่าสงวนเพิ่มเติม โดยให้รวมกับร่าง พ.ร.ฎ. ที่ครม. ได้อนุมัติเมื่อวันที่ 6 ก.ย. 65 ซึ่งกําหนดให้ นกชนหิน หรือ นกหิน (Buceros vigil หรือ Rhinoplax vigil) เป็นสัตว์ป่าสงวน เพื่อรวบรวมเป็นกฎหมายฉบับเดียวกัน
.
ก่อนจะเสนอเป็นสัตว์ป่าสงวน วาฬสีน้ําเงินเป็นสัตว์ป่าควบคุม ตามประกาศกระทรวงทรัพยากรธรรมชาติและสิ่งแวดล้อม เป็นสัตว์ขนาดใหญ่ที่สุดในโลก มีแหล่งอาศัยในทะเลระหว่างประเทศ ซึ่งในไทยมีข้อมูลการพบเห็นวาฬสีน้ําเงินเฉพาะทะเลฝั่งอันดามันเพียง 3 ครั้ง เนื่องจากในอดีตถูกล่าจับเพื่อนําเนื้อและไขมันมาใช้ประโยชน์ในเชิงพาณิชย์และประมงพื้นบ้าน ขณะที่แหล่งอาหารที่ลดลงจากการเปลี่ยนแปลงของสภาพภูมิอากาศและความเป็นกรดในทะเล ส่งผลต่อการสืบพันธุ์
.
องค์การระหว่างประเทศเพื่อการอนุรักษ์ธรรมชาติ(IUCN) จึงได้ขึ้นบัญชีให้วาฬสีน้ําเงินมีสถานะเป็นชนิดพันธุ์ที่ใกล้สูญพันธุ์ (Endangered species : EN) หรืออยู่ในบัญชี IUCN Red List ซึ่งประเทศไทยได้ขึ้นบัญชีวาฬสีน้ําเงินเป็นชนิดพันธุ์ใกล้สูญพันธุ์เช่นกัน (Thailand Red Data)
.
เมื่อกฎหมายมีผลบังคับให้เป็นสัตว์ป่าสงวนแล้ว ทั้งวาฬสีน้ําเงิน และนกชนหินหรือนกหิน จะได้รับการอนุรักษ์และดูแลอย่างเข้มงวดตาม พ.ร.บ. สงวนและคุ้มครองสัตว์ป่า ปี 62 เช่นเดียวกับสัตว์ป่าสงวนอื่น ๆ เช่น กระซู่ กวางผา นกกระเรียน เต่ามะเฟือง ปลาฉลามวาฬ เป็นต้น
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธ.ก.ส. ชวนย้ายมาใช้ A-Mobile Plus รับ Cashback 20 บาท
วันอังคารที่ 23 พฤษภาคม 2566
23/05/2566
ธ.ก.ส. ชวนย้ายมาใช้ A-Mobile Plus รับ Cashback 20 บาท
ธ.ก.ส. จัดแคมเปญ “ย้าย มาใช้ A-Mobile Plus ได้เงินคืน” โดยเชิญชวนลูกค้าที่ใช้งานแอปพลิเคชัน ธ.ก.ส. A-Mobile ย้ายมาสัมผัสประสบการณ์บริการทางการเงินที่สะดวกและรวดเร็วมากยิ่งขึ้นบนแอปพลิเคชัน A-Mobile Plus
ธนาคารเพื่อการเกษตรและสหกรณ์การเกษตร (ธ.ก.ส.) จัดแคมเปญ “ย้าย มาใช้ A-Mobile Plus ได้เงินคืน” โดยเชิญชวนลูกค้าที่ใช้งานแอปพลิเคชัน ธ.ก.ส. A-Mobile ย้ายมาสัมผัสประสบการณ์บริการทางการเงินที่สะดวกและรวดเร็วมากยิ่งขึ้นบนแอปพลิเคชัน A-Mobile Plus เพียงดาวน์โหลดและลงทะเบียนเปิดใช้งานแอปพลิเคชัน A-Mobile Plus และทําธุรกรรมในการถอนเงินไม่ใช้บัตร จ่ายบิล เติมเงิน หรือสแกนชําระค่าสินค้าและบริการ สะสมครบ 4 รายการ รับเลยเงินคืน 20 บาท/ราย/สิทธิ์ (จํากัด 100,000 สิทธิ์แรกตลอดแคมเปญ) ตั้งแต่วันนี้จนถึง 30 มิถุนายน 2566 โดยธนาคารจะโอนเงินคืนเข้าบัญชีเงินฝากออมทรัพย์ของลูกค้า ภายใน 30 วัน (เงื่อนไขเป็นไปตามที่ธนาคารกําหนด) ทั้งนี้ ธ.ก.ส.จะยกเลิกการใช้ ธ.ก.ส. A-Mobile เดิม มาใช้ A-Mobile Plus เพียงแอปพลิเคชันเดียว ตั้งแต่วันที่ 1 กรกฎาคม 2566 เป็นต้นไป
รัฐบาลไทย-ข่าวทำเนียบรัฐบาล-กรมทางหลวงชนบท ส่งเสริมเศรษฐกิจการท่องเที่ยวภายในประเทศ กระจายรายได้สู่ชุมชนอย่างเป็นรูปธรรม
วันอังคารที่ 23 พฤษภาคม 2566
กรมทางหลวงชนบท ส่งเสริมเศรษฐกิจการท่องเที่ยวภายในประเทศ กระจายรายได้สู่ชุมชนอย่างเป็นรูปธรรม
เชิญชวนท่องเที่ยวแกรนด์แคนยอนแดนอีสานสุด Unseen “สามพันโบก” บนถนนสาย อบ.4090 จังหวัดอุบลราชธานี
กรมทางหลวงชนบท (ทช.) กระทรวงคมนาคม เชิญชวนประชาชนเดินทางท่องเที่ยวเช็กอิน สถานที่ไฮไลต์ชื่อดัง “แกรนด์แคนยอนแดนอีสาน” หนึ่งเดียวในประเทศ โดยใช้การเดินทางผ่านถนนทางหลวงชนบทสาย อบ.4090 จังหวัดอุบลราชธานี เพื่อสนับสนุนการท่องเที่ยวภายในประเทศให้เป็นที่รู้จักสู่ระดับสากล เป็นการกระจายรายได้สู่ชุมชน เพิ่มคุณภาพชีวิตที่ดีให้กับประชาชนอย่างเป็นรูปธรรม
“สามพันโบก” แกรนด์แคนยอนแดนอีสาน แหล่งท่องเที่ยวสุด Unseen ความมหัศจรรย์ที่ธรรมชาติสร้างขึ้น อยู่ที่ตําบลเหล่างาม อําเภอโพธิ์ไทร จังหวัดอุบลราชธานี เป็นแก่งหินขนาดใหญ่ริมแม่น้ําโขงที่ถูกสายน้ํากัดเซาะเป็นแอ่งกว่า 3,000 โบก ซึ่งโบก หมายถึง แอ่ง หรือบ่อน้ําลึก แหล่งท่องเที่ยวที่แนะนําให้ไปถ่ายรูปเช็กอิน และจะมีมัคคุเทศก์ท้องถิ่นพานําเยี่ยมชมจุดต่าง ๆ พร้อมแนะนําการถ่ายภาพสะท้อนผืนน้ําในโบกที่ผู้มาเยือนจะกลับไปพร้อมความประทับใจ ทั้งสระมรกต โบกวัดใจ หินมิกกี้เมาส์ หินหัวสุนัข และโบกส่องจันทร์สามพันโบกจะปรากฏในช่วงน้ําลดเท่านั้น หรือช่วงประมาณเดือนพฤศจิกายน - พฤษภาคมของทุกปี โดยช่วงเวลาที่เหมาะจะมาเที่ยวคือช่วงเช้า หรือช่วงบ่ายถึงช่วงเย็น นอกจากนี้ มีกิจกรรมล่องเรือกลางแม่น้ําโขงที่จะได้เห็นวิถีชีวิตของชาวบ้าน และฝั่ง สปป.ลาว ที่อยู่ตรงข้าม โดยมีจุดท่องเที่ยวใกล้เคียง อาทิ หาดหงส์ ผาหินศิลาเลข ลานหินปะการัง ลานหินสี ผาวัดใจ และหินแจกันเทวดา หากล่องเรือชมวิวเสร็จแล้วสามารถอุดหนุนร้านค้าชุมชน เลือกชมผลิตภัณฑ์ในท้องถิ่นกลับไปเป็นของฝากได้อีกด้วย สําหรับการเดินทางเริ่มจากตัวเมืองอุบลราชธานี ขับรถประมาณ 2 ชั่วโมง ระยะทางประมาณ 120 กิโลเมตร โดยใช้เส้นทาง ทล.2050 ตรงไปทางอําเภอตระการพืชผล และมุ่งหน้าไปทางอําเภอโพธิ์ไทร ขับไปบรรจบกับ ทล.2112 เลี้ยวขวาขับต่อไปจนพบป้ายแนะนําแหล่งท่องเที่ยวสามพันโบก และเลี้ยวซ้ายเข้าสู่ถนนทางหลวงชนบท อบ.4090 ประมาณ 3 กิโลเมตร จนถึงจุดจอดรถและร้านค้าชุมชน
ทั้งนี้ ทช. ขอให้ประชาชนเดินทางท่องเที่ยวบนถนนทางหลวงชนบทอย่างมั่นใจ และโปรดสังเกตป้ายจราจรในสายทาง เพื่อความสะดวกในการสัญจรและถึงที่หมายอย่างปลอดภัย หากต้องการสอบถามเส้นทางเพิ่มเติมสามารถติดต่อได้ที่แขวงทางหลวงชนบทอุบลราชธานี หรือหมวดบํารุงทางหลวงชนบทเขมราฐ โทร. 09 5226 5898
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ แสดงความเสียใจกรณีเหตุการณ์พายุพัดถล่ม รร.วัดเนินปอ อ.สามง่าม จ.พิจิตร ส่งผลให้มีผู้ได้รับบาดเจ็บ-เสียชีวิต สั่งการ มท.-ผู้ว่าฯ เร่งค้นหาผู้สูญหาย
วันอังคารที่ 23 พฤษภาคม 2566
23/05/2566
โฆษกรัฐบาลเผย นายกฯ แสดงความเสียใจกรณีเหตุการณ์พายุพัดถล่ม รร.วัดเนินปอ อ.สามง่าม จ.พิจิตร ส่งผลให้มีผู้ได้รับบาดเจ็บ-เสียชีวิต สั่งการ มท.-ผู้ว่าฯ เร่งค้นหาผู้สูญหาย
โฆษกรัฐบาลเผย นายกฯ แสดงความเสียใจกรณีเหตุการณ์พายุพัดถล่ม รร.วัดเนินปอ อ.สามง่าม จ.พิจิตร ส่งผลให้มีผู้ได้รับบาดเจ็บ-เสียชีวิต สั่งการ มท.-ผู้ว่าฯ เร่งค้นหาผู้สูญหาย สํารวจความเสียหาย ช่วยเหลือผู้ประสบภัยอย่างใกล้ชิด
วันที่ 23 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสรุปสถานการณ์วาตภัยที่เกิดขึ้นเมื่อวานนี้ (22 พ.ค. 66) โดยนายกรัฐมนตรีแสดงความเสียใจกับครอบครัวผู้เสียชีวิตรวม 7 ราย และผู้บาดเจ็บ 23 ราย ที่ จ.พิจิตร พร้อมสั่งการกระทรวงมหาดไทย กรมป้องกันและบรรเทาสาธารณภัย (ปภ.) ผู้ว่าราชการจังหวัด และหน่วยงานที่เกี่ยวข้องในจังหวัดที่ได้รับผลกระทบจากสถานการณ์วาตภัย เร่งค้นหาผู้ที่สูญหาย สํารวจความเสียหาย ให้ความช่วยเหลือผู้ประสบภัยอย่างใกล้ชิด
นายอนุชากล่าวว่า ปภ.พิจิตร ได้รายงานเมื่อช่วงเย็นวานนี้ (22 พ.ค. 66) เกิดเหตุพายุฝนพัดถล่มโดมขนาดใหญ่หลังคาเมทัลชีท ตั้งอยู่ภายโรงเรียนวัดเนินปอ หมู่ที่ 1 ต.เนินปอ อ.สามง่าม จ.พิจิตร โดยขณะเกิดเหตุมีนักเรียนที่มาเล่นกีฬาฟุตบอล หลบฝนอยู่ภายในโดมดังกล่าวเป็นจํานวนมาก ซึ่ง ปภ.พิจิตร อบจ.พิจิตร หน่วยกู้ชีพกู้ภัยในพื้นที่ และหน่วยงานที่เกี่ยวข้อง ได้ระดมเจ้าหน้าที่และเครื่องมือ อาทิ ชุดเคลื่อนที่เร็วพร้อมไฟฟ้าส่องสว่าง อุปกรณ์ตัดถ่าง และอุปกรณ์กู้ชีพกู้ภัยเข้าให้การช่วยเหลืออย่างต่อเนื่อง ทั้งนี้ กรมป้องกันและบรรเทาสาธารณภัย (ปภ.) ได้สรุปสถานการณ์วาตภัย ณ เวลา 22.30 น. วันที่ 22 พ.ค. 66 มีสถานการณ์ในพื้นที่ 5 จังหวัด ได้แก่ พิจิตร แพร่ ตาก ลําปาง กําแพงเพชร รวม 9 อําเภอ 11 ตําบล 19 หมู่บ้าน บ้านเรือนประชาชนได้รับความเสียหาย 207 หลัง โดย ปภ. ได้ประสานจังหวัดและหน่วยงานที่เกี่ยวข้องเร่งสํารวจความเสียหายและให้ความช่วยเหลือผู้ประสบภัยแล้ว
“นายกรัฐมนตรีติดตามสถานการณ์วาตภัยที่เกิดขึ้น ล่าสุดวันนี้ (23 พ.ค. 66) มีรายงานผู้เสียชีวิตรวม 7 ราย และผู้บาดเจ็บรวม 23 ราย โดยนายกรัฐมนตรีแสดงความเสียใจกับครอบครัวผู้เสียชีวิตและผู้ได้รับบาดเจ็บ พร้อมสั่งการกระทรวงมหาดไทย ปภ. ผู้ว่าฯ และหน่วยงานที่เกี่ยวข้องในพื้นที่ เร่งค้นหาผู้ที่ยังสูญหาย สํารวจความเสียหาย ให้ความช่วยเหลือผู้ประสบภัยตามระเบียบของทางราชการอย่างใกล้ชิด นอกจากนี้ นายกรัฐมนตรีย้ําว่า หากมีแนวโน้มการเกิดสถานการณ์อุทกภัย วาตภัย และดินถล่ม ขอให้เตรียมการช่วยเหลือตามแผนเผชิญเหตุ พร้อมแจ้งเตือนประชาชนทราบถึงสถานการณ์ แนวปฏิบัติให้เกิดความปลอดภัย ตลอดจนช่องทางการแจ้งข้อมูล และขอรับความช่วยเหลือจากภาครัฐในทุกช่องทางสื่อสาร โดยให้ประชาชนแจ้งสายด่วนนิรภัย 1784 ได้ตลอด 24 ชั่วโมง เพื่อเจ้าหน้าที่ที่เกี่ยวข้องเร่งให้การช่วยเหลือโดยทันที” นายอนุชา กล่าว
รัฐบาลไทย-ข่าวทำเนียบรัฐบาล-ขสมก. จัดเดินรถเฉพาะกิจให้บริการฟรี เส้นทาง “ท่าเรือท่าช้าง - ศาลฎีกา” อำนวยความสะดวกประชาชนเดินทางไปเฝ้าฯ รับเสด็จ
วันจันทร์ที่ 15 พฤษภาคม 2566
ขสมก. จัดเดินรถเฉพาะกิจให้บริการฟรี เส้นทาง “ท่าเรือท่าช้าง - ศาลฎีกา” อํานวยความสะดวกประชาชนเดินทางไปเฝ้าฯ รับเสด็จ
ในการพระราชพิธีพืชมงคลจรดพระนังคัลแรกนาขวัญ วันที่ 17 พฤษภาคม 2566
นายกิตติกานต์ จอมดวง จารุวรพลกุลผู้อํานวยการองค์การขนส่งมวลชนกรุงเทพ กระทรวงคมนาคม เปิดเผยว่า ตามที่ พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี จะเสด็จพระราชดําเนินไปในการพระราชพิธีจรดพระนังคัลแรกนาขวัญ พุทธศักราช 2566 ณ มณฑลพิธีท้องสนามหลวง ในวันที่ 17 พฤษภาคม 2566 องค์การขนส่งมวลชนกรุงเทพ (ขสมก.) จัดเดินรถโดยสารธรรมดาเฉพาะกิจให้บริการฟรี จํานวน 2 คัน เส้นทาง “ท่าเรือท่าช้าง - ศาลฎีกา” (เดินรถวงกลม) เพื่ออํานวยความสะดวกให้กับประชาชนในการเดินทางไปเฝ้าฯ รับเสด็จ ให้บริการตั้งแต่เวลา 06.00 น. ไปจนกว่าจะเสร็จสิ้นพระราชพิธี โดยเดินรถจากถนนมหาราชบริเวณท่าเรือท่าช้างไปตามถนนมหาราช เลี้ยวซ้ายถนนท้ายวัง เลี้ยวซ้ายถนนสนามไชย ตรงไปถนนราชดําเนินใน จอดรับ - ส่งผู้ใช้บริการบริเวณฝั่งตรงข้ามศาลฎีกา (ฝั่งสนามหลวง) ไปตามถนนราชดําเนินในเลี้ยวซ้ายถนนราชินี เลี้ยวซ้ายถนนหน้าพระธาตุ เลี้ยวขวาถนนพระจันทร์ เลี้ยวซ้ายถนนมหาราช ถึงบริเวณท่าเรือท่าช้าง
รัฐบาลไทย-ข่าวทำเนียบรัฐบาล-จัดอบรมเสริมทักษะดิจิทัลแก่แรงงานทั่วประเทศ (รีรัน)
วันจันทร์ที่ 15 พฤษภาคม 2566
จัดอบรมเสริมทักษะดิจิทัลแก่แรงงานทั่วประเทศ (รีรัน)
วันพุธที่ 10 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กรมพัฒนาฝีมือแรงงาน จัดการฝึกอบรมทักษะด้านดิจิทัลทั้งแบบ Online และ Onside
แก่แรงงานทั่วประเทศให้สามารถใช้เทคโนโลยีดิจิทัลในการทํางานและในชีวิตประจําวันได้ โดยปี 2566
ตั้งเป้าพัฒนาทักษะ 23,214 คน มีหลักสูตรที่ได้รับความนิยม ได้แก่ การใช้โปรแกรม Microsoft Excel
Advance การใช้สมาร์ทโฟนเพื่อธุรกิจออนไลน์ การพัฒนาโปรแกรมภาษา JavaScript การใช้งาน Google
application เพื่อธุรกิจ และการพัฒนาระบบสมองกลฝังตัวในงานแอปพลิเคชันประมวลผลด้วยภาษา
Python ปี 2567 ตั้งเป้าพัฒนา 27,754 คน เน้นทักษะอาชีพใหม่ด้านดิจิทัล
ผู้สนใจลงทะเบียนเข้ารับการฝึกอบรมได้ที่เว็บไซต์ DSD Online Training สอบถามได้ที่
สํานักพัฒนาฝีมือแรงงานทั่วประเทศ หรือโทรสายด่วนกระทรวงแรงงาน 1506 กด 4
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. แนะฉีดวัคซีนไข้หวัดใหญ่ - โควิด19 พร้อมกัน ป้องกันป่วยหนักและเสียชีวิตจากทั้ง 2 โรค
วันจันทร์ที่ 15 พฤษภาคม 2566
สธ. แนะฉีดวัคซีนไข้หวัดใหญ่ - โควิด19 พร้อมกัน ป้องกันป่วยหนักและเสียชีวิตจากทั้ง 2 โรค
.....
ในช่วงนี้ประเทศไทยกําลังเข้าสู่ฤดูฝน ซึ่งเป็นช่วงที่กระทรวงสาธารณสุข คาดการณ์ว่าจะพบผู้ป่วยโรคไข้หวัดใหญ่ และโรคโควิด-19 เพิ่มขึ้นตามฤดูกาล จึงขอเชิญชวนประชาชนเข้ารับวัคซีนป้องกันโรคไข้หวัดใหญ่ควบคู่กับวัคซีนโควิด-19 เข็มกระตุ้น ภายใต้แคมเปญ “วัคซีนคู่สู้หน้าฝน” เพื่อเพิ่มภูมิคุ้มกันโรคก่อนที่จะเข้าสู่ระยะการระบาด
.
ซึ่งวัคซีนทั้ง 2 ชนิด มีประสิทธิภาพสูง มีความปลอดภัย เกิดผลข้างเคียงน้อย สามารถลดอาการป่วยรุนแรงและเสียชีวิต โดยฉีดพร้อมกันได้บริเวณต้นแขน 2 ข้าง ๆ ละเข็ม โดยเฉพาะ 7 กลุ่มเสี่ยง ซึ่งประชาชนสามารถเข้ารับบริการได้ที่สถานพยาบาลใกล้บ้าน
.
นอกจากนี้ ในสัปดาห์หน้าโรงเรียนเริ่มเปิดเทอม ผู้ปกครองและครู ควรดูแลเด็กอย่างใกล้ชิด สถานศึกษาควรมีมาตรการคัดกรองและสังเกตอาการของเด็กก่อนเข้าเรียนทุกเช้า เพื่อเฝ้าระวังโรคติดต่อทางเดินหายใจ เช่น โควิด-19 ไข้หวัดใหญ่ มือ เท้า ปาก ที่มีอัตราป่วยสูงในกลุ่มเด็กเล็กและเด็กวัยเรียนด้วย
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
จัดสรร 5.26 ล้านโดส “วัคซีนไข้หวัดใหญ่” ดูแล 7 กลุ่มเสี่ยงทั่วประเทศ
2 ไตรมาสแรก ปีงบฯ 66 อุตสาหกรรมเป้าหมายที่รัฐส่งเสริม มียอดลงทุนรวมสูงถึง 1.12 แสนล้านบาท
ผนึกกําลังความร่วมมือ เดินหน้าแผนพัฒนาระบบดูแลสุขภาพคนไทยในต่างประเทศทั่วโลก
ครม. เคาะ แนวทางวิธีการทางอิเล็กทรอนิกส์ ส่งเสริมการทํางานและการให้บริการของภาครัฐ
แนวโน้มเศรษฐกิจไทยดีขึ้นต่อเนื่อง คาด GDP ครึ่งปีหลังจะขยายตัวได้มากกว่าครึ่งปีแรกที่โตได้มากกว่า 4 %
รัฐบาลไทย-ข่าวทำเนียบรัฐบาล-ออมสิน เร่งเครื่องกระแสรักษ์โลกออกสินเชื่อ GSB Green Biz สนับสนุนผู้ประกอบการธุรกิจใส่ใจสิ่งแวดล้อม เปิดตัวครั้งแรกในงาน Money Expo 2023
วันจันทร์ที่ 15 พฤษภาคม 2566
15/05/2566
ออมสิน เร่งเครื่องกระแสรักษ์โลกออกสินเชื่อ GSB Green Biz สนับสนุนผู้ประกอบการธุรกิจใส่ใจสิ่งแวดล้อม เปิดตัวครั้งแรกในงาน Money Expo 2023
ธ.ออมสินจัดโปรโมชันสินเชื่อเพื่อรักษ์โลกและสิ่งแวดล้อม ในงานมหกรรมการเงิน Money Expo 2023 Bangkok โดยจัดทําแคมเปญสินเชื่อ “GSB Green Biz” เพื่อสนับสนุนการขับเคลื่อนกลุ่มธุรกิจที่ใส่ใจสิ่งแวดล้อม
ธนาคารออมสิน ได้จัดโปรโมชันสินเชื่อเพื่อรักษ์โลกและสิ่งแวดล้อม ในงานมหกรรมการเงิน Money Expo 2023 Bangkok จัดขึ้นระหว่างวันที่ 11 – 14 พฤษภาคม 2566 ณ อาคารชาเลนเจอร์ 2 – 3 อิมแพ็ค เมืองทองธานี โดยจัดทําแคมเปญสินเชื่อ “GSB Green Biz” เพื่อสนับสนุนการขับเคลื่อนกลุ่มธุรกิจที่ใส่ใจสิ่งแวดล้อม ตอบโจทย์ผู้บริโภคตามกระแสอนุรักษ์พลังงานและลดการปล่อยก๊าซเรือนกระจก สําหรับกลุ่มผู้ประกอบการธุรกิจสีเขียวที่ให้ความสําคัญในการแก้ปัญหามลพิษ อาทิ ธุรกิจผลิตและจําหน่ายรถยนต์ไฟฟ้า ธุรกิจผลิตวัสดุรีไซเคิล ธุรกิจตามแนวคิด Eco-Friendly ด้วยเงื่อนไขพิเศษ อัตราดอกเบี้ย 3.995% ต่อปี (คงที่ 2 ปีแรก) ผ่อนนาน 10 ปี และไม่จํากัดวงเงินกู้ เพื่อเป็นทุนหมุนเวียนในการดําเนินกิจการ ลงทุนในทรัพย์สินถาวร เพื่อลงทุนด้านพลังงานทดแทน หรือรีไฟแนนซ์
นอกจากนี้ ยังมีสินเชื่ออื่น ๆ ที่สนับสนุนการใช้พลังงานทดแทน ทั้งผู้บริโภครายย่อยที่มีความต้องการซื้อบ้านประหยัดพลังงาน สามารถใช้สินเชื่อ GSB Green Home Loan ส่วนผู้ที่ต้องการใช้พลังงานทดแทนเพื่อลดภาระค่าไฟ พร้อมมีส่วนช่วยลดการปล่อยก๊าซเรือนกระจก สามารถใช้สินเชื่อ GSB Go Green สําหรับติดตั้งแผงโซล่าร์ หรือซื้อรถยนต์ไฟฟ้า (EV) หรือรถยนต์ไฮบริดได้ ด้านผู้ประกอบการที่ต้องการเงินทุนหมุนเวียนสําหรับทําธุรกิจตามโมเดลเศรษฐกิจ BCG (Bio/Circular/Green) สามารถใช้สินเชื่อ GSB for BCG Economy ได้ เช่น โรงไฟฟ้า อุตสาหกรรมยานยนต์และการขนส่ง อุตสาหกรรมท่องเที่ยวและบริการสําหรับลูกค้ารายย่อย และสินเชื่อ BCG Economy ที่สนับสนุนภาคธุรกิจในโมเดลเศรษฐกิจใหม่
ทั้งนี้ ผู้ที่สนใจกู้สินเชื่อ Green ของธนาคารออมสิน และยื่นขอกู้ภายในงาน Money Expo 2023 จะได้รับของที่ระลึกในโอกาสนี้ด้วย หรือติดต่อสาขาที่สะดวกได้ตั้งแต่บัดนี้ จนถึง 30 ธันวาคม 2566 สอบถามรายละเอียดเพิ่มเติมได้ที่ GSB Contact Center โทร 1115
รัฐบาลไทย-ข่าวทำเนียบรัฐบาล-จัดสรร 5.26 ล้านโดส “วัคซีนไข้หวัดใหญ่” ดูแล 7 กลุ่มเสี่ยงทั่วประเทศ
วันจันทร์ที่ 15 พฤษภาคม 2566
จัดสรร 5.26 ล้านโดส “วัคซีนไข้หวัดใหญ่” ดูแล 7 กลุ่มเสี่ยงทั่วประเทศ
.....
สํานักงานหลักประกันสุขภาพแห่งชาติ (สปสช.) ชี้แจงแนวทางจัดสรรวัคซีนป้องกันไข้หวัดใหญ่ ว่ายึดตามหลักเกณฑ์ของกรมควบคุมโรคโดยให้ตามสัดส่วนประชากรกลุ่มเสี่ยงเท่ากันทุกจังหวัด สําหรับปี 2566 เตรียมไว้ 5.26 ล้านโดส ส่งถึง รพ. แล้วเมื่อวันที่ 25 เม.ย. จํานวน 5 แสนโดส เตรียมกระจายอีก 1.5 ล้านโดสในวันที่ 25 พ.ค. และที่เหลือภายใน 25 มิ.ย.66 มีระยะเวลาในการฉีด 4 เดือน คือ 1 พ.ค. – 31 ส.ค.66
.
ประชาชน 7 กลุ่มเสี่ยง ขอรับวัคซีนได้ที่ หน่วยบริการ หรือ สถานพยาบาลในระบบบัตรทองทุกแห่ง โดย ผู้ที่อยู่ใน กทม. จองสิทธิล่วงหน้าได้ในแอป “เป๋าตัง” เลือก “กระเป๋าสุขภาพ” หรือ โทรสายด่วน สปสช. 1330 กด 8 ส่วนจังหวัดอื่น ๆ สอบถามที่หน่วยบริการได้โดยตรง ถึง 31 ส.ค.66
.
ทั้งนี้ 7 กลุ่มเสี่ยง ได้แก่ หญิงตั้งครรภ์ที่มีอายุครรภ์ 4 เดือนขึ้นไป (มีบริการวัคซีนตลอดทั้งปี) เด็กอายุ 6 เดือน – 2 ปี ผู้มีโรคปอดอุดกั้นเรื้อรัง หอบหืด หัวใจ หลอดเลือดสมอง ไตวาย มะเร็งระหว่างรับเคมีบําบัด และเบาหวาน ผู้มีอายุ 65 ปีขึ้นไป ผู้เป็นโรคธาลัสซีเมีย ผู้มีภูมิคุ้มกันบกพร่อง ผู้มีโรคอ้วน (BMI มากกว่า 35) และผู้พิการทางสมองที่ช่วยเหลือตนเองไม่ได้
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สะพานเชื่อมระบบนิเวศน์แห่งแรกของไทย ส่งเสริมการอยู่ร่วมกันอย่างยั่งยืน (รีรัน)
วันจันทร์ที่ 15 พฤษภาคม 2566
สะพานเชื่อมระบบนิเวศน์แห่งแรกของไทย ส่งเสริมการอยู่ร่วมกันอย่างยั่งยืน (รีรัน)
วันพฤหัสบดีที่ 11 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กรมทางหลวงชนบท ดําเนินโครงการก่อสร้างสะพานเชื่อมระบบนิเวศน์แห่งแรกในประเทศไทย จํานวน
2 สะพาน บนทางหลวงชนบทสาย รย.4060 อ.เขาชะเมา และ อ.แก่งหางแมว จ.ระยอง และ จ.จันทบุรี
เพื่อเชื่อมต่อระบบนิเวศน์ระหว่างเขตรักษาพันธุ์สัตว์ป่าเขาอ่างฤๅไน และ อุทยานแห่งชาติเขาชะเมา – เขาวง
โดยให้รถยนต์สามารถสัญจรได้บนสะพานและสัตว์ป่าสามารถเดินลอดใต้สะพานได้อย่างสะดวกปลอดภัย
ส่งเสริมการอยู่ร่วมกันอย่างยั่งยืน นอกจากนี้ ทั้ง 2 สะพานยังมีที่จอดรถบนสะพานทั้ง 2 ด้าน ด้านละ 30
เมตร
เพื่อให้เจ้าหน้าที่และประชาชนสามารถสังเกตพฤติกรรมของสัตว์ป่าที่เดินผ่านหรืออาศัยอยู่บริเวณสะพานได้
เป็นการส่งเสริมการท่องเที่ยวภายในประเทศอีกทาง ทั้งนี้ คาดว่าจะแล้วเสร็จในช่วงกลางปี 2568
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-BCG Farming ศูนย์ต้นแบบการเกษตรแนวใหม่ (รีรัน)
วันจันทร์ที่ 15 พฤษภาคม 2566
BCG Farming ศูนย์ต้นแบบการเกษตรแนวใหม่ (รีรัน)
วันศุกร์ที่ 12 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงการอุดมศึกษา วิทยาศาสตร์ วิจัยและนวัตกรรม ดําเนินโครงการศูนย์ BCG Farming ที่
อ.เกาะสมุย จ.สุราษฎร์ธานี ให้เป็นแหล่งเรียนรู้ทางการเกษตรแนวใหม่โดยนําแนวคิด BCG
บูรณาการกับงานวิจัยและนวัตกรรมไปพัฒนาภาคเกษตรกรรมตั้งแต่ขั้นการผลิตจนถึงการบริโภค เช่น
ยกระดับผลผลิตด้วยการปลูกข้าวที่อุดมด้วยแร่ธาตุซีลีเนียมซึ่งช่วยเสริมสร้างภูมิคุ้มกันแก่ผู้บริโภค
ใช้ปุ๋ยอินทรีย์เคมีเสริมซีลีเนียม และนําฟางข้าวที่เหลือทิ้งจากกระบวนการผลิตไปเพาะเห็ดเศรษฐกิจ
สร้างโรงเรือนปลูกพืชปลอดสาร
เพาะเลี้ยงปลาน้ําจืดและสร้างรายได้แก่เกษตรกรด้วยการแปรรูปผลิตผลให้ตอบโจทย์ผู้บริโภคยุคใหม่
เพื่อให้ชุมชนพึ่งพาตนเองได้อย่างครบวงจรและยั่งยืน ตลอดจนเป็นต้นแบบในการขยายผลไปสู่พื้นที่อื่น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัยทางน้ำ  สร้างความมั่นใจในการรองรับนักท่องเที่ยว
วันอาทิตย์ที่ 14 พฤษภาคม 2566
กรมเจ้าท่า คุมเข้มความปลอดภัยทางน้ํา  สร้างความมั่นใจในการรองรับนักท่องเที่ยว
...
กรมเจ้าท่า คุมเข้มความปลอดภัยทางน้ํา สร้างความมั่นใจในการรองรับนักท่องเที่ยว
จากนโยบายรัฐบาล และกระทรวงคมนาคม ให้กรมเจ้าท่า ควบคุม กํากับ และอํานวยความสะดวกและความปลอดภัยทางน้ําแก่ประชาชนและนักท่องเที่ยว เพื่อสร้างความพร้อมและความมั่นใจในการรองรับนักท่องเที่ยว
สํานักงานเจ้าท่าภูมิภาคสาขาเพชรบุรี จัดเจ้าหน้าที่ประจําท่าเรือเขื่อนแก่งกระจาน และชายหาดชะอํา จ.เพชรบุรี ดําเนินการตามมาตรการความปลอดภัย โดยจัดระเบียบการขึ้น ลงเรือ เพื่อความปลอดภัยของผู้ใช้บริการบริเวณท่าเทียบเรือ กํากับควบคุมให้สวมใส่เสื้อชูชีพตลอดระยะเวลาในการลงเรือ โดยมีจํานวนเที่ยวเรือ 13 เที่ยว คนโดยสาร 93 คน
สํานักงานเจ้าท่าภูมิภาคสาขาประจวบคีรีขันธ์ จัดเจ้าหน้าที่ประจําท่าเรือท่องเที่ยวปากคลองบางสะพานน้อย-เกาะทะลุ, ท่าเรือเกาะทะลุ ไอส์แลนด์ รีสอร์ท, ท่าเรือท่องเที่ยวอุทยานปราณบุรี, ท่าเรือเขาตะเกียบ/ชายหาดหัวหิน, ท่าเรือท่องเที่ยวคลองเขาแดง รวมจํานวนนักท่องเที่ยว 297 คน จํานวนเรือโดยสารออกให้บริการ จํานวน 20 เที่ยว
ทั้งนี้ ได้กําชับผู้ประกอบการ ผู้ควบคุมเรือ คนประจําเรือให้ดําเนินการตามมาตรการความปลอดภัย และให้ตรวจสอบดูแลเรือโดยสาร ต้องให้ใส่เสื้อชูชีพตลอดเวลาขณะเดินทางทางน้ํา หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-“ทิพานัน”เตือนนายจ้าง-แรงงานต่างด้าว วันนี้วันสุดท้ายยื่นต่อใบอนุญาตแรงงานต่างด้าว ห่วงผลกระทบขาดแคลนแรงงาน  กระทบเศรษฐกิจขาขึ้น
วันจันทร์ที่ 15 พฤษภาคม 2566
15/05/2566
“ทิพานัน”เตือนนายจ้าง-แรงงานต่างด้าว วันนี้วันสุดท้ายยื่นต่อใบอนุญาตแรงงานต่างด้าว ห่วงผลกระทบขาดแคลนแรงงาน  กระทบเศรษฐกิจขาขึ้น
“ทิพานัน”เตือนนายจ้าง-แรงงานต่างด้าว วันนี้วันสุดท้ายยื่นต่อใบอนุญาตแรงงานต่างด้าว ห่วงผลกระทบขาดแคลนแรงงาน  กระทบเศรษฐกิจขาขึ้น
วันที่ 15 พ.ค. 66 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวเตือนนายจ้างและแรงงานต่างด้าว ให้เร่งยื่นคําขอต่ออายุใบอนุญาตทํางานและชําระค่าธรรมเนียมให้ครบถ้วนภายในวันที่ 15 พฤษภาคม 2566 นี้เป็นวันสุดท้ายแล้ว ตามมติคณะรัฐมนตรีเมื่อวันที่ 7 กุมภาพันธ์ 2566 ที่กําหนดให้คนต่างด้าวยื่นคําขอต่ออายุใบอนุญาตทํางาน ภายในวันที่ 13 กุมภาพันธ์2566 ซึ่งมีคนต่างด้าวยื่นคําขอต่ออายุใบอนุญาตทํางานและชําระค่าธรรมเนียมแล้ว จํานวน 1,873,798 คน แต่มีผู้ที่ยังยื่นเอกสารหลักฐานไม่ครบถ้วนอีกจํานวนหนึ่ง ทั้งนี้ เมื่อดําเนินการเสร็จสิ้นภายในวันที่ 15 พฤษภาคม 2566 ครบถ้วนแล้ว นายทะเบียนจะเร่งพิจารณาต่ออายุใบอนุญาตทํางานให้คนต่างด้าวให้แล้วเสร็จไม่เกินวันที่ 30 พฤษภาคม 2566 เพื่อมีสิทธิทํางานถึงวันที่ 13 กุมภาพันธ์ 2567 หรือวันที่ 13 กุมภาพันธ์ 2568 ตามแต่ละกรณี
น.ส.ทิพานัน กล่าวว่า ด้วยความห่วงใยสถานประกอบการจะขาดแคลนแรงงานและทําให้ธุรกิจชะงัก ส่งผลต่อการขยายตัวทางด้านเศรษฐกิจ ดังนั้น หากพ้นระยะเวลาที่กําหนดแล้ว ไม่ดําเนินการให้ครบถ้วน หากกรมการจัดหางานตรวจสอบพบคนต่างด้าวทํางานโดยไม่มีใบอนุญาตทํางาน จําเป็นต้องถูกดําเนินคดีและบังคับใช้กฎหมายอย่างเข้มงวดทั้งนายจ้างคนไทยและลูกจ้างคนต่างด้าว สําหรับคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ ส่วนนายจ้างซึ่งรับคนต่างด้าวไม่มีใบอนุญาตทํางานเข้าทํางานหรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับตั้งแต่ 10,000 - 100,000 บาท ต่อคนต่างด้าวที่จ้างหนึ่งคน กรณีกระทําความผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 - 200,000 บาทต่อคนต่างด้าวที่จ้างหนึ่งคน หรือทั้งจําทั้งปรับ และห้ามนายจ้างจ้างคนต่างด้าวทํางานเป็นเวลา 3 ปี นับแต่วันที่ศาลมีคําพิพากษาถึงที่สุดให้ลงโทษ
รองโฆษกประจําสํานักนายกรัฐมนตรี กล่าวว่า สถานประกอบการ และแรงงานต่างด้าว ที่ต้องการสอบถามข้อมูลเพิ่มเติมสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694
“พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งฟื้นฟูประเทศผ่านพ้นวิกฤติ และเศรษฐกิจไทยกําลังเดินหน้าอยู่ในช่วงขาขึ้น อันเป็นผลมาจากนโยบายเปิดประเทศที่ทําให้มีการขับเคลื่อนกิจกรรมทางเศรษฐกิจ การค้า การลงทุน ความต้องการแรงงานจึงสูง เพื่อรองรับการเจริญเติบโตทางด้านเศรษฐกิจและการพัฒนาประเทศไทยอย่างมั่นคง ยั่งยืน”รองโฆษกประจําสํานักนายกรัฐมนตรี ระบุ กล่าว
รัฐบาลไทย-ข่าวทำเนียบรัฐบาล-หมดในพริบตา!! เต็มกรอบวงเงินเพียง 3 วินาที ลูกค้าแห่จองสินเชื่อบ้าน ธอส. ช่วง Golden Minute
วันจันทร์ที่ 15 พฤษภาคม 2566
15/05/2566
หมดในพริบตา!! เต็มกรอบวงเงินเพียง 3 วินาที ลูกค้าแห่จองสินเชื่อบ้าน ธอส. ช่วง Golden Minute
ธอส. จัดโปรโมชั่นพิเศษสําหรับผู้ที่ต้องการมีที่อยู่อาศัยเป็นของตนเองให้ได้รับอัตราดอกเบี้ยต่ําพิเศษในงาน “มหกรรมการเงินกรุงเทพฯ ครั้งที่ 23 Money Expo Bangkok 2023” กับช่วง “Golden Minute” สินเชื่อบ้านอัตราดอกเบี้ย 2 ปีแรก 2.75% ต่อปี
ธนาคารอาคารสงเคราะห์ (ธอส.) จัดโปรโมชั่นพิเศษสําหรับผู้ที่ต้องการมีที่อยู่อาศัยเป็นของตนเองให้ได้รับอัตราดอกเบี้ยต่ําพิเศษในงาน “มหกรรมการเงินกรุงเทพฯ ครั้งที่ 23 Money Expo Bangkok 2023” กับช่วง “Golden Minute” สินเชื่อบ้านอัตราดอกเบี้ย 2 ปีแรก 2.75% ต่อปี โดยจองสิทธิ์ผ่าน Mobile Application : GHB ALL และ GHB ALL GEN ในวันอาทิตย์ที่ 14 พฤษภาคม 2566 เวลา 15.00 น. ผลปรากฏว่า มีลูกค้าจองสิทธิ์กันเป็นจํานวนมาก ทําให้เต็มกรอบวงเงิน 200 ล้านบาท ภายในระยะเวลาเพียง 3 วินาที เท่านั้น!! ทั้งนี้ผู้ที่จองสิทธิ์สามารถยื่นคําขอกู้ภายในวันที่ 15 มิถุนายน 2566 และทํานิติกรรมภายในวันที่ 31 กรกฎาคม 2566 สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งการให้ทุกหน่วยงานเตรียมพร้อมรับสถานการณ์ ที่อาจเกิดขึ้นจากพายุไซโคลน “โมคา” พร้อมเตรียมการช่วยเหลือด้านมนุษยธรรม หากได้รับการร้องขอจากนอกประเทศ
วันจันทร์ที่ 15 พฤษภาคม 2566
15/05/2566
​โฆษกรัฐบาลเผย นายกฯ สั่งการให้ทุกหน่วยงานเตรียมพร้อมรับสถานการณ์ ที่อาจเกิดขึ้นจากพายุไซโคลน “โมคา” พร้อมเตรียมการช่วยเหลือด้านมนุษยธรรม หากได้รับการร้องขอจากนอกประเทศ
​โฆษกรัฐบาลเผย นายกฯ สั่งการให้ทุกหน่วยงานเตรียมพร้อมรับสถานการณ์ ที่อาจเกิดขึ้นจากพายุไซโคลน “โมคา” พร้อมเตรียมการช่วยเหลือด้านมนุษยธรรม หากได้รับการร้องขอจากนอกประเทศ
วันที่ 15 พฤษภาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตามที่กรมอุตุนิยมวิทยา ได้ออกประกาศ เรื่อง พายุไซโคลน “โมคา” ซึ่งล่าสุดพายุไซโคลน “โมคา” ปกคลุมบริเวณรัฐซะไกง์ ประเทศเมียนมา เมื่อเวลา 04.00 น.ของวันนี้ (15 พ.ค. 66) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ทุกหน่วยงานที่เกี่ยวข้องเตรียมพร้อมรับสถานการณ์ในประเทศที่อาจได้รับผลกระทบจากพายุไซโคลน “โมคา” พร้อมให้เตรียมการช่วยเหลือด้านมนุษยธรรม หากได้รับการร้องขอจากนอกประเทศ
นายอนุชากล่าวว่า ตามประกาศของกรมอุตุนิยมวิทยาล่าสุดพายุไซโคลน “โมคา” กําลังเคลื่อนตัวไปทางทิศตะวันออกค่อนทางเหนือเล็กน้อย มีแนวโน้มจะอ่อนกําลังลงเป็นพายุดีเปรสชัน และหย่อมความกดอากาศต่ําในวันนี้ ส่งผลให้ประเทศไทยตอนบนยังคงมีฝนตกต่อเนื่อง และมีฝนตกหนักบางแห่งในภาคเหนือ จึงขอให้ประชาชนระวังอันตรายจากฝนตกหนักและฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลาก รวมทั้งเพิ่มความระมัดระวังในการสัญจรผ่านบริเวณที่มีฝนฟ้าคะนอง
“สําหรับคลื่นลมบริเวณทะเลอันดามันตอนบนมีกําลังแรง โดยมีคลื่นสูงประมาณ 2 เมตร บริเวณที่มีฝนฟ้าคะนองคลื่นสูงมากกว่า 2 เมตร ส่วนทะเลอันดามันตอนล่างมีคลื่นสูง 1-2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือบริเวณทะเลอันดามันเดินเรือด้วยความระมัดระวัง และหลีกเลี่ยงการเดินเรือบริเวณที่มีฝนฟ้าคะนอง สําหรับเรือเล็กบริเวณทะเลอันดามันตอนบนควรงดออกจากฝั่ง จึงขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง” นายอนุชา กล่าว
รัฐบาลไทย-ข่าวทำเนียบรัฐบาล-ไทยพร้อมจับมืออาเซียนพัฒนาการผลิตยานยนต์ไฟฟ้าให้เป็นศูนย์กลางระดับโลก (รีรัน)
วันจันทร์ที่ 15 พฤษภาคม 2566
ไทยพร้อมจับมืออาเซียนพัฒนาการผลิตยานยนต์ไฟฟ้าให้เป็นศูนย์กลางระดับโลก (รีรัน)
วันเสาร์ที่ 13 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
เห็นชอบร่างปฏิญญาผู้นําอาเซียนว่าด้วยการพัฒนาระบบนิเวศสําหรับยานยนต์ไฟฟ้าระดับภูมิภาค
ซึ่งเป็นการแสดงเจตจํานงที่จะส่งเสริมอุตสาหกรรมยานยนต์ไฟฟ้าร่วมกันผ่านการกระจายการลงทุน
ส่งเสริมการลงทุน และส่งเสริมความร่วมมือทั้งจากประเทศสมาชิกและภาคีภายนอก เช่น
ปรับปรุงโครงสร้างพื้นฐานและสถานีอัดประจุไฟฟ้า สร้างสภาพแวดล้อมทางธุรกิจที่ดึงดูดการลงทุน
ร่วมมือกันวิจัยและพัฒนา และพัฒนาทรัพยากรมนุษย์
เพื่อให้อาเซียนเป็นศูนย์กลางการผลิตอุตสาหกรรมยานยนต์ไฟฟ้าระดับโลกสร้างการเติบโตทางเศรษฐกิจของภู
มิภาคที่ยั่งยืน ทั้งนี้ จะมีการเห็นชอบร่างเอกสารในการประชุมคณะมนตรีประชาคมอาเซียน
และการประชุมสุดยอดอาเซียน ช่วงวันที่ 6 - 11 พ.ค. นี้ ที่ประเทศอินโดนีเซีย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เพิ่มโรงเรียนวิทยาศาสตร์จุฬาภรณราชวิทยาลัย 6 แห่ง กระจายโอกาสทางการศึกษา
วันจันทร์ที่ 15 พฤษภาคม 2566
เพิ่มโรงเรียนวิทยาศาสตร์จุฬาภรณราชวิทยาลัย 6 แห่ง กระจายโอกาสทางการศึกษา
วันพฤหัสบดีที่ 4 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
รับทราบความก้าวหน้าการดําเนินการยกระดับโรงเรียนมัธยมศึกษาให้เป็นโรงเรียนวิทยาศาสตร์จุฬาภร
ณราชวิทยาลัย ซึ่งเป็นโรงเรียนสําหรับนักเรียนชั้นมัธยมศึกษาชั้นปีที่ 1 – 6
ที่มีความสามารถพิเศษด้านวิทยาศาสตร์ในสังกัดสํานักงานคณะกรรมการการศึกษาขั้นพื้นฐาน
โดยเพิ่มจํานวนขึ้นอีก 6 แห่งในพื้นที่จังหวัดที่ยังไม่มีโรงเรียนวิทยาศาสตร์จุฬาภรณราชวิทยาลัยตั้งอยู่ ได้แก่
จ.กาฬสินธุ์ กําแพงเพชร ลําปาง สระแก้ว สุพรรณบุรี และอุบลราชธานี รวมกับที่มีอยู่เดิม 12 แห่ง เป็น 18
แห่ง พร้อมทั้งปรับปรุงเขตจังหวัดพื้นที่บริการของโรงเรียนวิทยาศาสตร์จุฬาภรณราชวิทยาลัย จากเดิม 7-8
จังหวัดต่อ 1 โรงเรียน เป็น 4-5 จังหวัดต่อ 1 โรงเรียน
เพื่อเพิ่มโอกาสในการเข้าถึงของนักเรียนในแต่ละพื้นที่ให้มากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้งเป้าปี 66 ส่งออกแรงงานไทย 11,300 คน ไป เกาหลีใต้-อิสราเอล-ญี่ปุ่น
วันจันทร์ที่ 15 พฤษภาคม 2566
ตั้งเป้าปี 66 ส่งออกแรงงานไทย 11,300 คน ไป เกาหลีใต้-อิสราเอล-ญี่ปุ่น
วันอังคารที่ 9 พฤษภาคม 2566
ต่อจากนี้ไป ขอเชิญรับฟังไทยคู่ฟ้า
กระทรวงแรงงาน
สนับสนุนแรงงานไทยให้ได้ไปทํางานในต่างประเทศอย่างปลอดภัยได้รับการคุ้มครองตามกฎหมาย โดยในปี
2566 ตั้งเป้าจัดส่งแรงงาน 11,300 คน แบ่งเป็น ไปประเทศเกาหลีใต้ 4,400 คน อิสราเอล 6,500 คน
และญี่ปุ่น 400 คน สําหรับเดือน พ.ค.นี้ เตรียมส่งแรงงานไปต่างประเทศ 1,435 คน ประกอบด้วย เกาหลีใต้
750 คน ทํางานในภาคอุตสาหกรรม 450 คน ก่อสร้าง 170 คน และภาคการเกษตร 130 คน ไปอิสราเอล
ทํางานในภาคการเกษตร 660 คน ไปญี่ปุ่นทํางานในภาคอุตสาหกรรม 20 คน และไปประเทศอื่น ๆ เช่น
มาเลเซีย บรูไน ประมาณ 5 คน แรงงานไทยที่ต้องการไปทํางานในต่างประเทศศึกษารายละเอียดได้ที่เว็บไซต์
doe.go.th/overseas หรือสอบถามที่สํานักงานจัดหางานจังหวัดทุกแห่งทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี